Eyjafjallajökull

Eyjafjallajökull (, "glasier gunung pulau") () ialah salah sebuah glasier kecil di Iceland yang terletak di utara Skógar dan di barat glasier Mýrdalsjökull yang lebih besar.

Litupan ais glasier ini melitupi sebuah gunung berapi (berketinggian ) yang kerap meletus sejak Zaman Air Batu, adakalanya membawa riolit kepada permukaan. Gunung berapi ini meletus tiga kali pada tahun 2010, iaitu 20 Mac, 15 April dan 8 Mei. Letusan pada bulan April menyebabkan gangguan teruk dalam lalu lintas udara di seluruh Eropah Utara. Sebelum tahun 2010, gunung berapi Eyjafjallajökull pernah meletus pada tahun 1612, dan 1821 hingga 1823. Kawahnya berdiameter  dan glasiernya melitupi kawasan seluas .

Hujung selatan gunung ini pernah menjadi garis tepi Lautan Atlantik. Sejak laut berundur lebih kurang , bekas garis tepi laut ini telah meninggalkan cenuram terjal dengan air terjun indah yang tak terkira, terutamanya Skógafoss. Dalam keadaan angin kencang, air terjun yang lebih kecil boleh ditiup ke arah gunung.

Letusan 2010 

Gunung berapi ini meletus dua kali pada tahun 2010, iaitu bermula 20 Mac dan 15 April. Letusan awal pada 20 Mac dikesan kira-kira  di timur kawah puncak gunung ini, di Fimmvörðuháls, iaitu leher tinggi antara Eyjafjallajökull dan tukup ais jiran, Mýrdalsjökull. Letusan berlaku dalam bentuk lohong rekahan.

Pada April, kegiatan seismos dikesan di kawasan gunung berapi ini, dengan ribuan gempa bumi kecil (bermagnitud 1–2 ML)  di bawah gunung. Ia meletus semula pada 14 April, kali ini daripada kawah puncak.  Ia dianggarkan 10 hingga 20 kali ganda lebih besar daripada letusan pertama, dan membebaskan abu gunung berapi beberapa kilometer tinggi di atmosfera. Letusan ini menyebabkan gangguan teruk dalam lalu lintas udara di seluruh Eropah Utara.

Setakat Ogos 2010, Eyjafjallajökull dianggap tidak lagi aktif.

Rujukan

Pautan luar

Gambar 
 Satellite image of 2010 eruption by NASA
 Photos of the 2010 eruption by Fred Kamphues

Rencana geologi 
 Univ. of Iceland: History of Eyjafjallajökull  
  Geology of Katla and Eyjafjallajökull volcanoes, University of Iceland 
  Magma pathways and earthquakes at Eyjafjallajökull, Icelandic Meteorological Institute (PDF)

Iceland Selatan
Gunung berapi di Iceland
Gunung berapi aktif